Росс Жеймс Кларк

Росс Жеймс Кларк (англисче James Clark Ross; 15. 04. 1800, Лондон – 3. 04. 1862, Эйлсбери) – деңиз саякатчысы, Арктика менен Антарктиданын изилдөөчүсү. Росс Жон менен тайке-жээн. Түндүк-батыш жолун издөөгө чыккан (1818–33) 6 экспедициянын катышуучусу. 1831-ж. алар тарабынан Түндүк магниттик уюлу ачылган. Жеймс 1840–43-жылдары «Эребус» жана «Террор» кемелери менен Арктикага 3 ирет жүрүш жасап, деңизди, ири шельф муздугу, 1941-ж. кемелеринин атынан аталган Эребус жана Террор антарктидалык жанар тоолорун, Виктория жерин ачкан. Росс алгачкылардан болуп 1842-ж. түштүк кеңдиктин 78°ун кесип өткөн. Саякаттан кайткандан кийин «рыцарь» жана «сэр» титулуна ээ болгон. Францияда Ардактуу легион орденине көрсөтүлгөн. Жеймс Росстун ысмы менен Антарктидадагы деңиз, шельф муздугу, арал, Кергелен аралындагы тоо, тюлендин бир түрү, кеме, Айдагы кратер жана Калифорниядагы шаар аталган. 
Категория:Инсандар
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9